PMIndiaData/PMIndiaSum huggingface dataset:
భారతదేశ ప్రధాన న్యాయమూర్తిగా పదవీ ప్రమాణం స్వీకరించిన శ్రీ జస్టిస్‌ దీపక్ మిశ్రాను అభినందించిన ప్రధాన మంత్రి

భారతదేశ ప్రధాన న్యాయమూర్తిగా పదవీ ప్రమాణం స్వీకరించిన శ్రీ జస్టిస్ దీపక్ మిశ్రాను ప్రధాన మంత్రి శ్రీ‌ నరేంద్ర మోదీ అభినందించారు. ‘‘భారతదేశ ప్రధాన న్యాయమూర్తిగా పదవీ ప్రమాణం స్వీకరించిన శ్రీ జస్టిస్ దీపక్ మిశ్రాకు ఇవే నా అభినందనలు. ఆయన తన విధి నిర్వహణలో అత్యుత్తమమైన పని తీరును కనబరచాలని మరియు ఆయన పదవీ కాలం ఫలప్రదం కావాలని నేను ఆకాంక్షిస్తున్నాను’’ అని ప్రధాన మంత్రి తన సందేశంలో పేర్కొన్నారు.
అక్టోబ‌ర్ 28వ తేదీన రాష్ట్రాల హోం మంత్రుల చింతన్ శిబిర్ కు హాజరుకానున్న –  ప్ర‌ధాన మంత్రి

ప్రధానమంత్రి శ్రీ నరేంద్ర మోదీ 2022 అక్టోబర్, 28వ తేదీ, ఉదయం పదిన్నర గంటలకు దృశ్య మాధ్యమం ద్వారా రాష్ట్రాల హోం మంత్రుల చింతన్ శిబిర్ ని ఉద్దేశించి ప్రసంగిస్తారు. ఈ చింతన్ శిబిర్, హర్యానాలోని సూరజ్‌కుండ్‌ లో 2022 అక్టోబర్, 27, 28 తేదీలలో జరుగుతుంది. ఈ చింతన్ శిబిర్ లో రాష్ట్రాల హోం శాఖకార్యదర్శులు; పోలీసు డైరెక్టర్ జనరళ్ళు (డి.జి.పి.లు); కేంద్ర సాయుధ పోలీసు దళాలు (సి.ఏ.పి.ఎఫ్.లు) మరియు కేంద్ర పోలీసు సంస్థల (సి.పి.ఓ.ల) డైరెక్టర్ జనరళ్ళు కూడా పాల్గొంటారు. ప్రధానమంత్రి తమ స్వాతంత్య్ర దినోత్సవ ప్రసంగంలో ప్రకటించిన పంచ్ ప్రాణ్‌ కు అనుగుణంగా, అంతర్గత భద్రత సంబంధిత విషయాలపై విధాన రూపకల్పన పై జాతీయ దృక్పథాన్ని అందించడానికి హోం మంత్రుల చింతన్ శిబిర్ ఒక ప్రయత్నం. సహకార సమాఖ్య స్ఫూర్తి తో, కేంద్ర, రాష్ట్ర స్థాయిలో వివిధ వాటాదారుల మధ్య ప్రణాళిక, సమన్వయం లో ఈ శిబిరం మరింత ఉత్తేజాన్ని తీసుకువస్తుంది. ఈ శిబిరంలో పోలీసు బలగాల ఆధునీకరణ; సైబర్ నేరాలను అరికట్టడం; నేర న్యాయ వ్యవస్థ లో పెరిగిన ఐటీ వినియోగం; భూ సరిహద్దు నిర్వహణ; తీరప్రాంతాల భద్రత; మహిళా భద్రత, మాదకద్రవ్యాల అక్రమ రవాణా వంటి అంశాలపై చర్చిస్తారు,
అంతరిక్షాన్ని శాంతియుత ప్రయోజనాల కోసం ఉపయోగించుకోవడంలో సహకారం కోసం భారతదేశానికి, అఫ్గానిస్తాన్ కు మధ్య ఎమ్ ఒ యు కు ఆమోదం తెలిపిన మంత్రిమండలి

అంతరిక్షాన్ని శాంతియుత ప్రయోజనాల కోసం ఉపయోగించుకోవడంలో సహకారం కోసం భారతదేశానికి, అఫ్గానిస్తాన్ కు మధ్య అవగాహనపూర్వక ఒప్పంద పత్రం (ఎమ్ ఒ యు) కు మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. విద్య, వ్యవసాయం, వాతావరణ సంబంధిత ముందస్తు అంచనాలు, టెలికమ్యూనికేషన్ లు, గ్రామీణ ప్రజల ఆరోగ్యం, పారిశుధ్యం, పట్టణ ప్రాంతాల అభివృద్ధి, రిసోర్స్ మ్యాపింగ్ నేవిగేషన్, రిమోట్ సెన్సింగ్ ఇంకా పరస్పర అంగీకారం కుదిరిన మరే ఇతర రంగాలలోనైనా రోదసి సంబంధ సాంకేతిక విజ్ఞానాన్ని వినియోగించడం కోసం ఇరు దేశాల మధ్య సహకారానికి ఈ ఎమ్ ఒ యు వీలు కల్పిస్తుంది. ఈ ఎమ్ ఒ యు ఈ కింద పేర్కొన్న విధంగా ఉభయ దేశాలకు లబ్ధిని చేకూర్చుతుంది: అఫ్గానిస్తాన్ లో రోదసి రంగాన్ని అభివృద్ధి చేయడం; పురోగామి రోదసి సంబంధ సాంకేతిక విజ్ఞానంలో భారతదేశ సామర్థ్య స్థాయిని ఆకర్షణీయంగాను, ఇతర దేశాలకు కూడా సహాయపడేదిగాను మలచడం; రోదసి రంగంలో అఫ్గానిస్తాన్ స్వావలంబన దిశగా పయనించగలగడం; భారతదేశానికి, అఫ్గానిస్తాన్ కు మధ్య పరస్పర అవగాహన, విశ్వాసం మరియు ద్వైపాక్షిక సంబంధాలు పటిష్టం కావడంలో తోడ్పడడం; అఫ్గానిస్తాన్ యొక్క వ్యూహాత్మక అంతరిక్ష సంబంధ మరియు కమ్యూనికేషన్ ల రంగంలో భారతదేశానికి ఒక ఆధారాన్ని సమకూర్చడం. ఇంకా, కీలకమైన శాస్త్ర & సాంకేతిక విజ్ఞాన రంగంలోను పరిశోధన & అభివృద్ధి రంగంలోను మరియు ఇంప్లిమెంటేషన్ రంగంలోను హై-టెక్ కొలువులకు ఈ ఎమ్ ఒ యు ఊతాన్ని అందించగలుగుతుంది. మొబైల్ మరియు ఇంటర్ నెట్ ఆధారిత అప్లికేషన్ లు మరియు వాణిజ్యం రంగప్రవేశం చేయడంతో, మెరుగైన కమ్యూనికేషన్ మరియు ఇంటర్ నెట్ అనుసంధానత వేరు వేరు రంగాలలో ఉద్యోగాల కల్పనకు ఉత్తేజాన్ని అందించగలుగుతాయి.
సిఒవిఐడి-19 సంబంధిత స‌మీక్షా స‌మావేశాని కి అధ్య‌క్ష‌త వ‌హించిన ప్ర‌ధాన మంత్రి

సిఒవిఐడి-19 (కోవిడ్‌-19) వ్యాప్తి ని అరిక‌ట్ట‌డం కోసం ప్ర‌స్తుతం కొన‌సాగుతున్న కృషి ని స‌మీక్షించ‌డం కోసం జరిగిన ఒక ఉన్న‌త‌ స్థాయి స‌మావేశాని కి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. భార‌త‌దేశం యొక్క స‌న్న‌ద్ధ‌త ను మ‌రింత గా బ‌లోపేతం చేసేందుకు అనుస‌రించ‌వ‌ల‌సిన మార్గాల ను గురించి ఈ స‌మావేశం లో చ‌ర్చించారు. ప‌రీక్షా కేంద్రాల సంఖ్య ను మ‌రింత గా పెంచ‌డం అనేది ఈ చ‌ర్చ‌ల లో చోటు చేసుకొంది. కోవిడ్‌-19 కంటకభూతం తో పోరాడ‌డానికి త‌గిన వ్యూహాల‌ ను సిద్ధం చేయడం లో సంస్థ‌ల ను, స్థానిక స‌ముదాయాల ను మ‌రియు వ్య‌క్తుల‌ ను క్రియాశీలమైన రీతి లో నిమగ్నం చేయడం ఎంత‌యినా అవ‌స‌ర‌ం అని ప్ర‌ధాన మంత్రి ఈ సందర్భం లో స్ప‌ష్టం చేశారు. త‌రువాయి గా చేప‌ట్ట‌వ‌ల‌సిన చ‌ర్య‌ల పై సంప్ర‌తింపులు జ‌ర‌ప‌వ‌ల‌సిందిగా సాంకేతిక నిపుణుల కు మ‌రియు అధికారుల కు ఆయ‌న విజ్ఞ‌ప్తి చేశారు. కోవిడ్‌-19 ని ఎదుర్కోవ‌డం లో ముందు వ‌రుస‌ లో నిల‌బ‌డ్డ వివిధ రాష్ట్ర ప్ర‌భుత్వాలు, వైద్య స‌మాజం, పారామెడిక‌ల్ స్టాఫ్, సాయుధ ద‌ళాలు, అర్థ సైనిక బ‌ల‌గాలు, విమాన‌యాన రంగం తో అనుబంధం ఉన్నటువంటి న‌వారు, మ్యూనిసిప‌ల్ సిబ్బంది మరియు ఇత‌రుల‌ తో స‌హా, అంద‌రి కి ప్ర‌ధాన మంత్రి కృత‌జ్ఞ‌త‌ ను వ్య‌క్తం చేశారు. దేశ ప్ర‌జ‌ల ను ఉద్దేశించి 2020వ సంవ‌త్స‌రం మార్చి 19వ తేదీ న రాత్రి 8 గంట‌ల కు ప్ర‌ధాన మంత్రి ప్ర‌సంగించ‌నున్నారు. ఈ క్ర‌మం లో కోవిడ్‌-19 కి సంబంధించిన అన్ని అంశాల ను గురించి మ‌రియు దానితో పోరాడ‌టానికి చేస్తున్న ప్ర‌య‌త్నాల ను గురించి ఆయ‌న మాట్లాడుతారు.
భార‌త‌దేశానికి, ర‌వాండా కు మ‌ధ్య వాణిజ్య ప‌ర‌మైన స‌హ‌కారానికి సంబంధించిన స్వ‌రూపానికి ఆమోదం తెలిపిన మంత్రివ‌ర్గం

భార‌త‌దేశానికి, ర‌వాండా కు మ‌ధ్య వాణిజ్య ప‌ర‌మైన స‌హ‌కారానికి సంబంధించిన స్వ‌రూపానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఎక్స్- పోస్ట్ ఫ్యాక్టో ఆమోదం తెలిపింది. ఈ ట్రేడ్ కోఆప‌రేష‌న్ ఫ్రేమ్ వ‌ర్క్ ప‌త్రం పైన 2018 జులై నెల 23వ తేదీన సంత‌కాల‌య్యాయి. ఈ ప‌త్రం ఉభ‌య దేశాల మ‌ధ్య ఉత్త‌మ‌మైన వ్యాపార సంబంధాలకు, ఆర్థిక సంబంధాల‌కు మార్గాన్ని సుగ‌మం చేస్తుంది.
పురుషుల 94 కేజీ ల వెయిట్ లిఫ్టింగ్ ఈవెంట్ లో కాంస్య ప‌త‌కాన్ని గెలుచుకొన్న శ్రీ వికాస్ ఠాకుర్ ను అభినందించిన ప్ర‌ధాన మంత్రి

కామెన్‌ వెల్త్ గేమ్స్‌లో పురుషుల 94 కేజీ ల వెయిట్ లిఫ్టింగ్ ఈవెంట్ లో కాంస్య ప‌త‌కాన్ని గెలుచుకొన్న శ్రీ వికాస్ ఠాకుర్ ను ప్ర‌ధాన మంత్రి శ్రీ న‌రేంద్ర మోదీ అభినందించారు. ‘‘మ‌న వెయిట్ లిఫ్ట‌ర్ల‌కు అనేకానేక ధ‌న్య‌వాదాలు. 94 కేజీ ల ఈవెంట్ లో కాంస్యాన్ని చేజిక్కించుకొన్న శ్రీ వికాస్ ఠాకుర్, మీకు ఇవే నా అభినంద‌న‌లు. మీరు భార‌తీయులంద‌రి వ‌ద‌నాల‌లో చిరున‌వ్వు విరబూసే కార్యాన్ని సాధించారు’’ అని ప్ర‌ధాన మంత్రి త‌న సందేశంలో పేర్కొన్నారు.
ప్రధానమంత్రి – బహ్రెయిన్‌ రాజు మధ్య టెలిఫోన్‌ సంభాషణ

ప్రధానమంత్రి శ్రీ నరేంద్ర మోదీ ఇవాళ గౌరవనీయులైన బహ్రెయిన్‌ రాజు హమద్‌ బిన్‌ ఇసా అల్‌ ఖలీఫాతో టెలిఫోన్‌లో సంభాషించారు. ప్రస్తుత కోవిడ్‌-19 ఆరోగ్య సంక్షోభం నేపథ్యంలో రవాణా శృంఖలాలు, ఆర్థిక విపణులుసహా వివిధ రంగాలపై దాని పరిణామాల గురించి దేశాధినేతలిద్దరూ చర్చించారు. ఈ ఆరోగ్య సంక్షోభ సమయంలో బహ్రెయిన్‌లో పెద్దసంఖ్యలోగల భారతీయుల బాగోగులపై తాము స్వయంగా దృష్టి సారిస్తామని ప్రధానమంత్రికి గౌరవనీయులైన రాజు హామీ ఇచ్చారు. ప్రవాస భారతీయులపై బహ్రెయిన్‌ అధికార యంత్రాంగం చూపుతున్న ఆదరాభిమానాలకు ప్రధానమంత్రి హృదయపూర్వక అభినందనలు తెలియజేశారు. కోవిడ్‌-19 విసిరిన సవాళ్లను ఎదుర్కొనడంలో పరస్పర సహకారానికి, రెండు దేశాల అధికారుల మధ్య నిత్య సంబంధాల కొనసాగింపునకు నాయకులిద్దరూ అంగీకరించారు. ఇరుగుపొరుగు దేశాలతో సంబంధాల్లో బహ్రెయిన్‌ను తన కీలక భాగస్వామిగా భారత్‌ గౌరవిస్తుందని గౌరవనీయులైన రాజుకు ప్రధానమంత్రి వివరించారు. నిరుడు బహ్రెయిన్‌ పర్యటన సందర్భంగా తనకు లభించిన గౌరవాదరాలను ఈ సందర్భంగా ఆయన గుర్తుచేసుకున్నారు.
సైనిక విద్యలో సహకారం కోసం వెల్లింగ్టన్ లోని డిఫెన్స్ సర్వీసెస్ స్టాఫ్ కాలేజ్ కు, ఢాకా లోని మీర్ పూర్ లో ఉన్న డిఫెన్స్ సర్వీసెస్ కమాండ్ అండ్ స్టాఫ్ కాలేజ్ కు మధ్య ఎమ్ఒయు కు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం స్ట్రాటజిక్ అండ్ ఆపరేషనల్ స్టడీస్ రంగంలో సైనిక విద్యకు సంబంధించిన సహకారం కోసం వెల్లింగ్టన్ లోని డిఫెన్స్ సర్వీసెస్ స్టాఫ్ కాలేజ్ కు, ఢాకా లోని మీర్ పూర్ లో ఉన్న డిఫెన్స్ సర్వీసెస్ కమాండ్ అండ్ స్టాఫ్ కాలేజ్ కు మధ్య ఒక అవగాహనపూర్వక ఒప్పంద పత్రానికి (ఎమ్ఒయు కు) ఎక్స్- పోస్ట్ ఫ్యాక్టో ఆమోదం తెలిపింది. స్ట్రాటజిక్ అండ్ ఆపరేషనల్ స్టడీస్ రంగంలో సైనిక విద్యకు సంబంధించి ఇతోధిక సహకారం కోసం ఒక ఫ్రేమ్ వర్క్ ను ఏర్పాటు చేసేందుకు మరియు ఉభయ దేశాల మధ్య సన్నిహితమైన, దీర్ఘకాలికమైన సహకారాన్ని ప్రోత్సహించేందుకు ఈ ఎమ్ఒయు వీలు కల్పిస్తుంది. రెండు దేశాల మధ్య భౌగోళిక మరియు సాంస్కృతిక సాన్నిహిత్యం ఉంది. ఉగ్రవాదాన్ని నిరోధించడం వంటి ఉమ్మడి సవాళ్లు కూడా ఇరు దేశాల మధ్య అనేకం ఉన్నాయి. ఈ సవాళ్లను ఎదుర్కోవడానికి సంయుక్త చర్యలు అవసరమవుతాయి. ఈ కారణంగా, సాయుధ బలగాల మధ్య మెరుగైన సమన్వయం మరియు సహకారం ఏర్పడవలసిన ఆవశ్యకత ఉంది. సంయుక్తంగా చేపట్టే శిక్షణ మరియు అభ్యాసాలు సాయుధ బలగాల సామర్థ్యాలలో సమానత్వాన్ని తీసుకురావడానికి తోడ్పడడంతో పాటు, ఉమ్మడి బెదిరింపులకు, ఉమ్మడి సవాళ్లకు ఎదురొడ్డి నిలవడానికి చేదోడుగా ఉంటాయి. భారతదేశం మరియు బాంగ్లాదేశ్ ల మధ్య సమాచారం, సాంకేతికతల ఆదాన ప్రదానం ద్వారా ఇరు పక్షాల బహిరంగ జవాబుదారీతనాన్ని కూడా ఈ ఎమ్ఒయు పెంపొందిస్తుంది.
నటులు శ్రీ ఘన శ్యామ్ నాయక్, శ్రీ అరవింద్ త్రివేదీ ల కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

నటులు శ్రీ ఘనశ్యామ్ నాయక్, శ్రీ అరవింద్ త్రివేదీ ల కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు. ప్రధాన మంత్రి వరుస ట్వీట్ లలో – ‘‘మనం ప్రతిభావంతులైన ఇద్దరు నటుల ను గత కొద్ది రోజుల లో కోల్పోయాం. వారు వారి కృషి తో ప్రజల మనస్సుల ను గెలుచుకొన్నారు. శ్రీ ఘనశ్యామ్ నాయక్ ను ఆయన పోషించిన బహుముఖీన పాత్రల కు గాను, మరీ ముఖ్యం గా ప్రజాదరణ పొందినటువంటి ‘తారక్ మెహతా కా ఉల్ టా చశ్మా’ లో ఆయన పోషించిన పాత్ర కు గాను స్మరించుకోవడం జరుగుతుంది. అంతేకాకుండా ఆయన అమిత దయాళువు, వినయం మూర్తీభవించినటువంటి వారు కూడాను. మనం శ్రీ అరవింద్ త్రివేదీ ని కూడా కోల్పోయాం. ఆయన ఒక అసాధారణమైనటువంటి నటుడే కాక ప్రజాసేవ పట్ల మక్కువ కలిగినటువంటి వారు కూడాను. రామాయణ్ టివి సీరియల్ లో ఆయన నటన కు గాను భారతీయుల లో కొన్ని తరాల పాటు ఆయన ను స్మరించుకోవడం జరుగుతుంది. ఇద్దరు నటుల కుటుంబాల కు, ఆ నటుల ను అభినందించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
ప్ర‌ధాని శ్రీ న‌రేంద్ర మోదీతో పాకిస్తాన్ ఎంపీ, తెహ్రీక్‌-ఎ-ఇన్సాఫ్ పార్టీ చైర్మన్ శ్రీ ఇమ్రాన్ ఖాన్ భేటీ

పాకిస్తాన్ పార్ల‌మెంట్ స‌భ్యుడు, తెహ్రీక్‌-ఎ-ఇన్సాఫ్ పార్టీ చైర్మ‌న్ శ్రీ ఇమ్రాన్ ఖాన్ అభ్యర్థించిన మేరకు ఈ రోజు ప్ర‌ధాన మంత్రి శ్రీ న‌రేంద్ర మోదీ ఆయనతో స‌మావేశ‌మ‌య్యారు. పాకిస్తాన్ ను సంద‌ర్శించ‌వ‌ల‌సిందంటూ ప్ర‌ధానిని శ్రీ ఇమ్రాన్ ఖాన్ ఆహ్వానించారు కూడా. ఇది ఇరువురి మధ్య మ‌ర్యాద‌పూర్వ‌కంగా జ‌రిగిన భేటీ. భారత్- పాక్ ద్వైపాక్షిక సంబంధాల‌లో ఇటీవ‌ల చోటు చేసుకున్న పురోగ‌తిని వారు ఇరువురు స్వాగ‌తించారు. తాజా ప‌రిణామాలు రెండు దేశాల మ‌ధ్య మ‌రింత స‌న్నిహితమైన సహ‌కారానికి దారి తీయ‌గ‌ల‌వ‌న్న ఆశాభావాన్ని ఈ సంద‌ర్భంగా వారు వ్య‌క్తం చేశారు.
‘‘టైమ్‌లెస్ ల‌క్ష్మ‌ణ్’’ పుస్త‌కాన్ని ఆవిష్క‌రించిన ప్ర‌ధాన మంత్రి

ప్ర‌ముఖ వ్యంగ్య చిత్ర‌కారుడు ఆర్‌.కె. ల‌క్ష్మ‌ణ్ పై ఆధారిత‌మైన ‘‘టైమ్‌లెస్ ల‌క్ష్మ‌ణ్’’ గ్రంథాన్ని ప్ర‌ధాన మంత్రి శ్రీ న‌రేంద్ర మోదీ నేడు ఆవిష్క‌రించారు. ఈ సంద‌ర్భం గా ఆయ‌న మాట్లాడుతూ, కాలం అనే స‌రిహ‌ద్దు లేన‌టువంటి ప్ర‌యాణం లో ఒక భాగం అయినందుకు తాను సంతోషిస్తున్న‌ట్లు చెప్పారు. ల‌క్ష్మ‌ణ్ కృతుల అపార‌ ఖ‌జానా లోకి తొంగి చూసేందుకు ప్ర‌స్తుతం ఒక అవకాశం లభ్యం కావ‌డం ప‌ట్ల ఆయ‌న హ‌ర్షాన్ని వెలిబుచ్చారు. ద‌శాబ్దుల గుండా సాగినటువంటి ల‌క్ష్మ‌ణ్ కృతుల ను అధ్య‌య‌నం చేయ‌డం అప్ప‌టి సామాజిక, ఆర్థిక స్థితిగ‌తుల‌ను, ఇంకా సామాజికీక‌ర‌ణాన్ని అర్థం చేసుకొనేందుకు ఒక చ‌క్క‌ని మార్గం అని ఆయ‌న వ్యాఖ్యానించారు. ఈ ప్ర‌య‌త్నం ఒక్క ల‌క్ష్మ‌ణ్ గురించో, లేదా ఆయ‌న ను స్మ‌రించుకోవ‌డానికో చేసిన ప్ర‌య‌త్నం కాద‌ని, ల‌క్ష్మ‌ణ్ లోని ఒక చిన్న భాగం కోట్లాది ప్ర‌జ‌ల లో ఇప్ప‌టికీ మ‌నుగ‌డ సాగిస్తోంద‌ని ప్ర‌ధాన మంత్రి అన్నారు. ల‌క్ష్మ‌ణ్ ఆలంబ‌న‌గా తీసుకున్న స‌గ‌టు మ‌నిషి కాలం అనే ఎల్ల‌ లేని వాడ‌ని, భార‌త‌దేశం అంత‌టా అతడి ఉనికి ఉందని ప్ర‌ధాన మంత్రి చెప్పారు. భార‌త‌దేశం లో నివ‌సించేవారు వారంద‌రూ, మరి అలాగే అన్ని త‌రాల‌కు చెందిన ప్ర‌జ‌లు ఆయ‌న తో మ‌మేకం కాగ‌లుగుతార‌ని శ్రీ మోదీ అన్నారు. ప‌ద్మ పుర‌స్కారాల ప్ర‌క్రియ‌ ను ఏ విధం గా సామాన్య మాన‌వుడి ప‌ట్ల శ్ర‌ద్ధ వహించేటట్టు మార్పు చేయ‌డం జ‌రిగిందో ప్ర‌ధాన మంత్రి త‌న ప్ర‌సంగం లో ప్ర‌స్తావించారు.
భార‌త‌దేశం-నెదర్లాండ్స్ వ‌ర్చువ‌ల్ శిఖ‌ర స‌మ్మేళ‌నం (ఏప్రిల్ 09, 2021)

ప్ర‌ధాన మంత్రి శ్రీ న‌రేంద్ర మోదీ రేప‌టి రోజున అన‌గా శుక్ర‌వారం నాడు, నెద‌ర్లాండ్స్ ప్ర‌ధాని శ్రీ మార్క్ రూటే తో పాటు వ‌ర్చువ‌ల్ మాధ్య‌మం ద్వారా శిఖ‌ర స‌మ్మేళ‌నాన్ని నిర్వ‌హించ‌నున్నారు. ప్ర‌ధాని శ్రీ రూటే ఇటీవ‌ల జ‌రిగిన పార్ల‌మెంటు ఎన్నిక‌ల లో గెలిచిన అనంత‌రం జరుగుతున్న ఈ శిఖ‌ర స‌మ్మేళ‌నం లో క్ర‌మం త‌ప్ప‌క చోటు చేసుకొంటున్న ఉన్న‌త స్థాయి స‌మావేశాల ద్వారా ద్వైపాక్షిక సంబంధాల కు అందుతున్న గ‌తి ని అలా కొనసాగించడం జరుగుతుంది. ఈ శిఖ‌ర స‌మ్మేళ‌నం సాగే క్రమం లో, ఇరువురు నేత‌ లు ద్వైపాక్షిక సహ‌కారాన్ని గురించి స‌మ‌గ్రం గా చ‌ర్చించి, ఇప్పుడు ఉన్న సంబంధాలను బ‌ల‌ప‌ర‌చుకొనే నూత‌న పద్ధతుల పై దృష్టి ని సారించనున్నారు. వారు ప‌ర‌స్ప‌ర హితం ముడిప‌డ్డ ప్రాంతీయ అంశాలపైన, ప్ర‌పంచ అంశాల పైన తమ తమ అభిప్రాయాల‌ ను ఒకరికి మరొకరు తెలియ‌జేసుకోన్నారు. భార‌త‌దేశం, నెద‌ర్లాండ్స్ ప్ర‌జాస్వామ్యం, చట్టాల అమలు, స్వాతంత్ర్యం వంటి ఉమ్మ‌డి విలువ‌ల ద్వారా సౌహార్దపూర్ణమైనటువంటి, మైత్రి భరితమైనటువంటి సంబంధాల ను ముందుకు తీసుకు పోతున్నాయి. యూరోప్ ఖండం లో ప్ర‌వాసీ భార‌తీయ సముదాయం పెద్ద సంఖ్య లో నివసిస్తోంది నెద‌ర్లాండ్స్ లోనే. ఉభ‌య దేశాల మధ్య నీటి నిర్వ‌హ‌ణ‌, వ్య‌వ‌సాయం, ఫూడ్ ప్రోసెసింగ్‌, ఆరోగ్య సంర‌క్ష‌ణ‌, స్మార్ట్ సిటీ స్‌, పట్టణ ప్రాంతాల లో ప్రజా రవాణా సౌకర్యాలు, విజ్ఞాన శాస్త్రం- సాంకేతిక విజ్ఞానం, న‌వీక‌ర‌ణ యోగ్య శ‌క్తి, అంత‌రిక్షం రంగాల లో విస్తృతమైన స‌హ‌కారాన్ని క‌లిగి ఉన్నాయి. ఈ రెండు దేశాలు ఒక బ‌ల‌మైన ఆర్థిక భాగ‌స్వామ్యాన్ని కూడా నెలకొల్పుకొన్నాయి. భార‌త‌దేశం లో నెద‌ర్లాండ్స్ మూడో అతిపెద్ద ఇన్వెస్ట‌రు గా ఉంది. 200 ల‌కు పైగా డ‌చ్ కంపెనీలు భార‌త‌దేశం లో ప‌ని చేస్తున్నాయి. అదే విధం గా అంతే సంఖ్య లో భార‌తీయ కంపెనీ లు కూడానెదర్లాండ్స్ లో వ్యాపార కార్య‌క‌లాపాల ను నిర్వ‌హిస్తున్నాయి.
అంత‌రిక్ష విభాగం/ భార‌తీయ అంత‌రిక్ష ప‌రిశోధ‌నా సంస్థ‌కు కువైట్ శాస్త్రీయ ప‌రిశోధ‌నా సంస్థ‌కు మ‌ధ్య‌ అవ‌గాహ‌నపూర్వక ఒప్పందం

అంత‌రిక్ష విభాగం/ భార‌తీయ అంత‌రిక్ష ప‌రిశోధ‌నా సంస్థ‌ (డిఒఎస్‌/ఐఎస్ ఆర్ ఒ)కు, కువైట్ శాస్త్రీయ ప‌రిశోధ‌నా సంస్థ‌ (కె ఐ ఎస్ ఆర్‌)కు మ‌ధ్య‌ కుదిరిన అవ‌గాహ‌నపూర్వక ఒప్పంద వివరాలను గురించి ప్ర‌ధాన మంత్రి శ్రీ న‌రేంద్ర‌ మోదీ అధ్య‌క్ష‌త‌న జ‌రిగిన కేంద్ర మంత్రివర్గ సమావేశం దృష్టికి తీసుకురావడం జరిగింది. శాంతియుత ప్రయోజనాల‌ కోసం అంత‌రిక్షంలో చేసే ప‌రిశోధ‌న‌ల విష‌యంలో ఇరు దేశాల మ‌ధ్య‌ స‌హ‌కారం ఏర్ప‌డ‌టానికి ఈ అవగాహనపూర్వక ఒప్పంద‌ం (ఎంఓయూ) వీలు క‌ల్పిస్తుంది. స‌హ‌కార‌పరంగాను, వాణిజ్య‌ప‌రంగాను రెండు దేశాలకు ఆసక్తి ఉన్న అంశాల్లో స‌హ‌కారానికి ఈ ఎంఓయూను కుదుర్చుకోవ‌డం జ‌రిగింది. 1. ఇండియ‌న్ రిమోట్ సెన్సింగ్ ( ఐఆర్ ఎస్‌) కు చెందిన ఉప‌గ్ర‌హాలు అందించే స‌మాచారాన్ని కెఐ ఎస్ ఆర్ సంస్థ త‌మ‌ ప‌రిశోధ‌న‌ల ప్రాజెక్టుల్లో ఉప‌యోగించుకుంటుంది. 2. శిక్ష‌ణ 3.వాణిజ్య స‌ర‌ళిలో రిమోట్‌ సెన్సింగ్ ఉపగ్ర‌హాల‌ను, క‌మ్యూనికేష‌న్ ఉప‌గ్రహాల‌ను త‌యారు చేయ‌డం, వాటిని అంత‌రిక్షంలోకి పంప‌డం.. మొద‌లైన అంశాల్లో ఈ ఎంఓయూ ద్వారా ఇరు దేశాల మ‌ధ్య‌ స‌హ‌కారం కొన‌సాగుతుంది. ఈ ఎంఓయూ ప్ర‌కారం ఇస్రో, కెఐఎస్ ఆర్ సంస్థ‌ల‌కు ప్రాతినిధ్యం వ‌హించే స‌భ్యుల‌తో సంయుక్త కార్యాచరణ బృందాన్ని (జాయింట్ వ‌ర్కింగ్ గ్రూప్) ఏర్పాటు చేసుకోవాలి. ఆ త‌ర్వాత ఈ గ్రూప్ ఎంఓయూను ఎంత‌ లోపు అమ‌లు చేయాల‌నే కాల‌ప‌రిమితిని, ఎంఓయూ అమ‌లు చేయ‌డానికి గ‌ల మార్గాల‌ను, కార్యాచ‌ర‌ణ‌ను రూపొందిస్తుంది. మాన‌వాళి సంక్షేమం కోసం అంత‌రిక్ష సాంకేతిక‌త‌ను ఉప‌యోగించుకోవాల‌నే త‌లంపుతో ఇరు దేశాల సంస్థ‌లు ఈ ఉమ్మ‌డి కార్య‌క్ర‌మానికి ఎంఓయూ ద్వారా శ్రీకారం చుట్టాయి. త‌ద్వారా దేశంలోని అన్ని వ‌ర్గాలు, ప్రాంతాలు ల‌బ్ధి పొందుతాయి. భూగోళ‌ రిమోట్ సెన్సింగ్ విభాగంలో కొత్త ప‌రిశోధ‌న‌ల‌కు, వాటి ఉప‌యోగానికి ఈ ఎంఓయూ ద్వారా నూత‌న అవ‌కాశాలు ఏర్ప‌డ‌తాయి. అలాగే ఉప‌గ్ర‌హ క‌మ్యూనికేష‌న్, శాటిలైట్ నావిగేష‌న్, అంత‌రిక్ష శాస్త్రం, ఖ‌గోళంలో ప‌రిశోధ‌న‌ల‌కు ఈ ఎంఓయూ మ‌రింత ఊత‌మిస్తుంది.
గుజ‌రాత్‌ లోని జామ్ న‌గ‌ర్‌ను సంద‌ర్శించిన ప్ర‌ధాన‌ మంత్రి

ప్ర‌ధాన‌ మంత్రి శ్రీ న‌రేంద్ర మోదీ, ఈరోజు గుజ‌రాత్‌లోని జామ్‌న‌గ‌ర్ వ‌ద్ద బాంద్రా- జామ్‌న‌గ‌ర్ హ‌మ్‌స‌ఫ‌ర్ ఎక్స్‌ప్రెస్ రైలును జెండా ఊపి ప్రారంభించారు. అలాగే గురుగోవింద్ సింగ్ ఆస్ప‌త్రి 750 ప‌డ‌క‌ల కొత్త అనుబంధ విభాగాన్ని ప్ర‌ధాన‌మంత్రి జాతికి అంకితం చేశారు. అలాగే సౌరాష్ట్ర న‌ర్మ‌దా అవ‌త‌ర‌ణ్ ఇరిగేష‌న్ (ఎస్ ఎ యు ఎన్ ఐ) కు సంబంధించిన ప‌లు ప్రాజెక్టుల‌ను ప్ర‌ధాన‌మంత్రి ప్రారంభించారు. అలాగే ఆజి-3 నుంచి ఖిజాడియా వ‌ర‌కు 51 కిలోమీట‌ర్ల పైప్‌లైన్‌తో స‌హా జామ్‌న‌గ‌ర్ వ‌ద్ద ప‌లు అభివృద్ధి ప‌థ‌కాల‌ను కూడా ప్ర‌ధాన‌మంత్రి ప్రారంభించారు. ఈ సంద‌ర్భంగా పెద్ద ఎత్తున హాజ‌రైన ప్ర‌జ‌ల‌నుద్దేశించి ప్ర‌సంగిస్తూ ప్ర‌ధాని, రాష్ట్రంలో నీటి స‌మ‌స్య‌ను అధిగమించేందుకు గుజ‌రాత్ ప్ర‌భుత్వం గ‌త ఒక‌టి రెండు ద‌శాబ్దాలుగా చేస్తున్న కృషి, సంక‌ల్పంకం గురించి ప్ర‌ధాని త‌న ప్ర‌సంగంలో పేర్కొన్నారు. గుజ‌రాత్‌లో ట్యాంక‌ర్ రాజ్ ను అనుమ‌తించ‌రాద‌న్న‌ది త‌న ప‌ట్టుద‌ల అని ప్ర‌ధాన‌మంత్రి ప్ర‌త్యేకంగా ప్ర‌స్తావించారు. గుజ‌రాత్ ప్ర‌జ‌ల‌కు స‌ర్దార్‌స‌రోవ‌ర్ డ్యామ్ ఏర‌కంగా ఉప‌శ‌మ‌నం క‌లిగించిందో ఆయ‌న తెలియ‌జేశారు. ప్ర‌స్తుత త‌రం, భ‌విష్య‌త్ త‌రాల అవ‌స‌రాల‌ను దృష్టిలో ఉంచుకుని ప్ర‌తి చుక్క‌నీటినీ పొదుపు చేయాల‌ని ప్ర‌ధాన‌మంత్రి ప్ర‌జ‌ల‌కు పిలుపునిచ్చారు. గుజ‌రాత్‌లో ఆరోగ్య‌రంగ విప్ల‌వాన్ని కొనియాడుతూ ప్ర‌ధాన‌మంత్రి, గ‌త కొన్ని సంవ‌త్స‌రాలుగా గుజ‌రాత్‌లో ఏర్ప‌డిన ఆస్ప‌త్రులు పేద ప్ర‌జ‌ల‌కు ఎంత‌గానో ఉప‌యోగ‌ప‌డతాయ‌ని అన్నారు. కేంద్ర ప్ర‌భుత్వం తీసుకువ‌చ్చిన ఆయుష్మాన్ భార‌త్ పేద ప్ర‌జ‌ల‌కు అందుబాటులో నాణ్య‌మైన వైద్య స‌దుపాయాలు క‌ల్పిస్తుంద‌ని చెప్పారు. దేశం ఎదుర్కొంటున్న స‌వాళ్ల‌ను అధిగ‌మించ‌డానికి స్వ‌ల్ప‌కాలిక చ‌ర్య‌లకు సంబంధించిన అనుచిత ఆలోచ‌న‌లు కాక‌, దీర్ఘ‌కాలిక , వ్య‌వ‌స్థాగ‌త చ‌ర్య‌లు అవ‌స‌ర‌మ‌ని ప్ర‌ధాన‌మంత్రి చెప్పారు. ఇందుకోసం కేంద్ర ప్ర‌భుత్వం చేప‌ట్టిన‌ దీర్ఘ‌కాలిక దార్శ‌నిక‌త‌తో కూడిన ప‌థ‌కాలను ప్ర‌ధాన‌మంత్రి ఈ సంద‌ర్భంగా ప్ర‌స్తావించారు. పి.ఎం.- కిసాన్‌ప‌థ‌కం దీర్ఘ‌కాలిక ప‌థ‌క‌మ‌ని, ఇది రైతుల‌కు సంబంధించిన స‌మ‌గ్ర ప‌థ‌క‌మ‌ని ప్ర‌ధాని వివ‌రించారు. ఎం.ఎస్‌.ఎం.ఇ రంగానికి ఊతం ఇచ్చేందుకు కేంద్ర ప్ర‌భుత్వం తీసుకున్న చ‌ర్య‌ల గురించి ప్ర‌స్తావిస్తూ ప్ర‌ధాన‌మంత్రి, సుల‌భంగా రుణాలు అంద‌డం, ప్ర‌జాహిత జిఎస్‌టి వంటివి యువ‌త‌రానికి ఎంత‌గానో ఉప‌యోగ‌ప‌డ‌తాయ‌ని ప్ర‌ధాని అన్నారు. ప్ర‌భుత్వం తీసుకున్న‌చ‌ర్య‌ల‌వల్ల సుల‌భ‌త‌ర వాణిజ్యం ర్యాంకులు మ‌రింత మెరుగుప‌డ‌డానికి వీలు క‌లిగింద‌ని ప్రధాన‌మంత్రి చెప్పారు. సాయుధ బ‌ల‌గాల కృషిని ప్ర‌శంసిస్తూ ప్ర‌ధాన‌మంత్రి, మ‌న వీర సైనికుల‌నుచూసి జాతి గ‌ర్విస్తున్న‌ద‌ని చెప్పారు. ఉగ్ర‌వాద బెడ‌ద‌ను మ‌ట్టుబెట్టాల‌ని ప్ర‌ధాని అన్నారు.
రాజ్యసభ నుంచి వైదొలగుతున్న సభ్యులకు సభలోని ఇతర సభ్యులతో కలసి వీడ్కోలు పలికిన ప్రధాన మంత్రి

పార్లమెంట్ ఎగువ సభ నుంచి రిటైర్ అవుతున్న సభ్యులకు ఆ సభలోని ఇతర సభ్యులతో పాటు ప్రధాన మంత్రి శ్రీ నరేంద్ర మోదీ ఈ రోజు వీడ్కోలు పలికారు. ఈ సందర్భంగా ప్రధాన మంత్రి మాట్లాడుతూ – ఈ రోజు సభలో నుంచి వైదొలగుతున్న సభ్యుల జ్ఞానం నుంచి, అనుభవం నుంచి దేశం లాభ పడిందని చెప్పారు. సభ్యులు వారి దృక్పథాన్ని, జ్ఞానపు ఎల్లలను విస్తృత పరచుకోవడంలో రాజ్యసభ తోడ్పడుతుందన్నారు. ఈ అనుభవం వారిని పరిపుష్టం చేస్తుందని, ఈ సంపద దేశానికి, సమాజానికి చెందేదే అని ఆయన పేర్కొన్నారు. సభ నుంచి విరమిస్తున్న సభ్యుల జ్ఞానం, అనుభవం దేశానికి ఇక ముందు కూడా ఉపయోగపడుతూనే ఉంటాయన్న ఆశా భావాన్ని ప్రధాన మంత్రి వ్యక్తం చేశారు. ఈ రోజు సభ నుంచి రిటైర్ అవుతున్న సభ్యులు అనేక ముఖ్యమైన నిర్ణయాలలో భాగం పంచుకున్నట్లు ఆయన తెలిపారు. ఈ సభ్యుల సమక్షంలోనే మరో రెండు నిర్ణయాలు కూడా తీసుకొని ఉండి ఉంటే మరింత బాగుండేదని, ఆ రెండు నిర్ణయాల వల్ల రాష్ట్రాలకు విస్తృతమైన ప్రయోజనం దక్కేదని ఆయన చెప్పారు. ఆ నిర్ణయాలలో ఒకటి జి ఎస్ టి బిల్లు అని, రెండవది కాంపెన్సేటరీ అఫారెస్టేషన్ ఫండ్ బిల్లు అని పేర్కొన్నారు. రెండవ బిల్లు వనాల పెంపకం జరిగే రాష్ట్రాలకు పెద్ద మొత్తంలో నిధులు అందడానికి వీలు కల్పించే బిల్లు. రిటైరవుతున్న సభ్యులు కులాసాగా వుండాలని ప్రధాన మంత్రి అభిలషించారు. వారు అందించిన సహకారం పట్ల ప్రభుత్వం తరఫున కృతజ్ఞతలు తెలిపారు.
శివ‌గిరి మ‌ఠం పూర్వ అధిప‌తి స్వామి ప్ర‌కాశానంద జీ క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

శివ‌గిరి మ‌ఠం పూర్వ అధిప‌తి స్వామి ప్ర‌కాశానంద జీ మృతి ప‌ట్ల ప్ర‌ధాన మంత్రి శ్రీ న‌రేంద్ర మోదీ ప్ర‌గాఢ సంతాపాన్ని వ్య‌క్తం చేశారు. ‘‘ స్వామి ప్ర‌కాశానంద జీ ఒక జ్ఞాన జ్యోతి. అంతేకాదు, ఆధ్యాత్మిక జ్యోతి కూడాను. ఆయ‌న నిస్వార్థ సేవా కార్యాలు నిరుపేద‌ల కు సాధికారిత ను క‌ల్పించాయి. శ్రీ నారాయ‌ణ గురు ప‌విత్ర ఆశ‌యాల కు లోక‌ప్రియ‌త్వాన్ని సాధించి పెట్ట‌డం లో స్వామి ప్ర‌కాశానంద జీ అగ్ర‌గామి గా నిలచారు. స్వామి ప్ర‌కాశానంద జీ మ‌ర‌ణం తో నేను ఎంతో వేదన కు లోనయ్యాను. ఓమ్ శాంతి’’ అని ఒక ట్వీట్ లో ప్ర‌ధాన మంత్రి పేర్కొన్నారు.
అక్టోబర్ 19వ తేదీ న మహారాష్ట్ర లోని శిర్డీ ని సందర్శించనున్న ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ అక్టోబర్ 19వ తేదీ న మహారాష్ట్ర లోని శిర్డీ ని సందర్శించనున్నారు. శ్రీ శిర్డీ సాయిబాబా సంస్థాన్ ట్రస్ట్ యొక్క వివిధ అభివృద్ధి పనులకు శంకుస్థాపన సూచకంగా ఒక ఫలకాన్ని ప్రధాన మంత్రి ఆవిష్కరిస్తారు. శ్రీ శిర్డీ సాయిబాబా సమాధి యొక్క శత వార్షికోత్సవానికి గుర్తు గా ఒక వెండి నాణేన్ని కూడా ఆయన విడుదల చేస్తారు. ఒక జనసభ లో ప్రధాన మంత్రి పాలుపంచుకొంటారు. మహారాష్ట్ర లో ప్రధాన మంత్రి ఆవాస్ యోజన- గ్రామీణ్ (పిఎంఎవై- జి) లబ్ధిదారుల గృహ‌ ప్రవేశాల సందర్భంగా ఇళ్ల తాళంచెవులను వారికి అప్పగిస్తారు. ఆయన సభికులను ఉద్దేశించి ప్రసంగిస్తారు. శ్రీ శిర్డీ సాయిబాబా సమాధి ఆలయ సముదాయాన్ని కూడా ప్రధాన మంత్రి సందర్శిస్తారు.
లుధియానా లో జాతీయ ఎస్ సి/ఎస్ టి కేంద్రం, జీరో డిఫెక్ట్- జీరో ఇఫెక్ట్ స్కీమును ప్రారంభించిన ప్రధాన మంత్రి; మూడు విద్యుత్తు పథకాలను దేశానికి అంకితమిచ్చారు

ప్ర‌ధాన మంత్రి శ్రీ న‌రేంద్ర మోదీ ఈ రోజు పంజాబ్ లోని లుధియానా లో జాతీయ ఎస్ సి/ఎస్ టి కేంద్రాన్ని, ఇంకా ఎమ్ ఎస్ ఎమ్ ఇ ల కోసం జీరో డిఫెక్ట్- జీరో ఇఫెక్ట్ (జడ్ ఇ డి) స్కీమును ప్రారంభించారు. సూక్ష్మ, లఘు మరియు మధ్యతరహా సంస్థ (ఎమ్ ఎస్ ఎమ్ ఇ) ల కు జాతీయ అవార్డు లను కూడా ఆయన ప్రదానం చేశారు. కర్రతో చేసిన 500 సాంప్రదాయక చరఖాలను మహిళలకు ప్రధాన మంత్రి పంపిణీ చేశారు. ఈ సందర్భంగా మాట్లాడుతూ, లుధియానా ఒక ముఖ్యమైన ఆర్థిక కేంద్రం, అందువల్ల ఎమ్ ఎస్ ఎమ్ ఇ లకు ఒక పథకాన్ని ఈ నగరం నుండే ప్రారంభించడం సహజంగా ఉంది అన్నారు. ఎమ్ ఎస్ ఎమ్ ఇ రంగం భారతదేశ ఆర్థిక పురోగతికి కీలకమని ప్రధాన మంత్రి చెప్పారు. ఎమ్ ఎస్ ఎమ్ ఇ లు ప్రపంచ నాణ్యత నియంత్రణ ప్రమాణాలకు తుల తూగవలసిన అవసరం ఎంతైనా ఉందని ఆయన అన్నారు. చరఖాల పంపిణీని గురించి ప్రధాన మంత్రి ప్రస్తావిస్తూ, ఖాదీ మనకు ఒక ప్రాథమ్యం, అలాగే ఇంట్లో చరఖా ఉంటే అధిక ఆదాయాన్ని తీసుకువస్తుందని చెప్పారు. ప్రస్తుతం ఖాదీని చక్కగా విక్రయించడం జరుగుతోందని, ఒక సమయంలో ‘దేశం కోసం ఖాదీ’ అనేది సరైన నినాదంగా ఉండిందని, కానీ ఇప్పుడు దీనిని ‘ఫ్యాషన్ కోసం ఖాదీ’ గా మార్చాలి అని ఆయన తెలిపారు. దళితులలో ఔత్సాహిక పారిశ్రామికత్వ స్ఫూర్తి రాజుకొంటే మనకు మేలు కలుగుతుందని ప్రధాన మంత్రి అన్నారు. సంస్థలను నెలకొల్పాలని, ఉద్యోగాలను కల్పించాలన్న కలలు కంటున్న యువతీయువకులు ఉన్నారని కూడా ఆయన చెప్పారు. అంతక్రితం, ప్రధాన మంత్రి హిమాచల్ ప్రదేశ్ లోని మండీని సందర్శించారు. అక్కడ ఆయన .. కోల్ డ్యామ్, పార్వతి మరియు రాంపూర్ .. అనే మూడు జల విద్యుత్తు పథకాలను దేశానికి అంకితమిచ్చారు.
అహమదాబాద్ లో నిర్మాణదశ లో ఉన్న భవనం లో దుర్ఘటన జరిగినందువల్ల ప్రాణనష్టం సంభవించినందుకు సంతాపంతెలిపిన ప్రధాన మంత్రి

అహమదాబాద్ లో నిర్మాణాధీన స్థితి లో ఉన్న భవనం లో జరిగిన దుర్ఘటన వల్ల ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. స్థానిక అధికారులు బాధితుల కు చేతనైన అన్ని విధాలు గాను సహాయాన్ని అందిస్తున్నారని శ్రీ నరేంద్ర మోదీ అన్నారు. ప్రధాన మంత్రి కార్యాలయం (పిఎంఒ) ఒక ట్వీట్ లో – ‘‘అహమదాబాద్ లో నిర్మాణాధీన స్థితి లో ఉన్న ఒక భవనం లో జరిగిన దుర్ఘటన దుఃఖదాయకం గా ఉంది. ఈ ప్రమాదం లో కుటుంబ సభ్యుల ను కోల్పోయిన వ్యక్తుల కు ఇదే నా సంతాపం. ఈ దుర్ఘటన లో గాయపడిన వారు త్వరలోనే పునఃస్వస్థులు కావాలని నేను ఆశ పడుతున్నాను. బాధితుల కు స్థానిక అధికారులు చేతనైన అన్ని విధాలుగాను సహాయాన్ని అందిస్తున్నారు: ప్రధాన మంత్రి’’ అని పేర్కొంది.
రేపు కట్ రా ను సందర్శించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ జమ్ము & కాశ్మీర్ లోని కట్ రా ను రేపు సందర్శించనున్నారు. ప్రధాన మంత్రి శ్రీ మాతా వైష్ణో దేవి నారాయణ సూపర్ స్పెషాలిటీ హాస్పిటల్ ను ప్రారంభిస్తారు. శ్రీ మాతా వైష్ణో దేవి యూనివర్సిటీ 5వ స్నాతకోత్సవంలో ఆయన పాల్గొని, స్నాతకోత్సవ ప్రసంగం చేయనున్నారు. అలాగే కట్ రా లో ఒక క్రీడా భవన సముదాయాన్ని ఆయన ప్రారంభించనున్నారు; కట్ రా లో ఒక బహిరంగ సభలో పాల్గొని, సభను ఉద్దేశించి ప్రసంగిస్తారు కూడా.
దేశవ్యాప్తం గా 100 చోట్లకిసాన్ డ్రోన్ ల క్రియాశీలత్వాన్ని చూసి సంతోషం వేసిందన్న ప్రధాన మంత్రి

దేశం అంతటా 100 చోట్ల కిసాన్ డ్రోన్ లు పనిచేయడాన్ని చూసి తాను సంతోషించినట్లు ప్రధాన మంత్రి శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘దేశవ్యాప్తం గా 100 చోట్ల కిసాన్ డ్రోన్ ల క్రియాశీలత్వాన్ని చూసి సంతోషం వేసింది. ఇది హుషారైనటువంటి స్టార్ట్– అప్ @garuda_india (@గరుడ_ఇండియా) ద్వారా జరిగిన ఒక ప్రశంసనీయమైనటువంటి కార్యక్రమం. నూతనంగా ఆవిష్కారమైనటువంటి సాంకేతిక పరిజ్ఞ‌ానం మన రైతుల కు సాధికారిత ను కల్పించడం తో పాటు వ్యవసాయాన్ని మరింత లాభదాయకం గా మార్చుతుంది.’’ అని పేర్కొన్నారు.
శ్రీశివ్ శాహీర్  బాబాసాహెబ్  పురందరే  కన్నుమూత పట్ల సంతాపం తెలిపిన ప్రధాన మంత్రి

రచయిత, చరిత్రకారుడు, రంగస్థల ప్రముఖుడు శ్రీ శివ్ శాహీర్ బాబాసాహెబ్ పురందరే కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ఆయన రాబోయే తరాలవారి ని ఛత్రపతి శివాజీ మహారాజ్ తో జతపరచడం లో శ్రీ శివ్ శాహీర్ బాబాసాహెబ్ పురందరే తోడ్పాటు ను గుర్తు కు తెచ్చుకున్నారు. శ్రీ నరేంద్ర మోదీ కొన్ని నెలల కిందట ఆయన శతాబ్ది సంవత్సరాల సంబంధి కార్యక్రమంలో తాను చేసిన ప్రసంగాన్ని కూడా పోస్ట్ చేశారు. ప్రధాన మంత్రి అనేక ట్వీట్ లలో – ‘‘నాకు కలిగిన బాధ మాటల లో వ్యక్తం చేయలేనటువంటిది గా ఉంది. శ్రీ శివ్ శాహీర్ బాబాసాహెబ్ పురందరే మరణం చరిత్ర మరియు సంస్కృతి రంగాల లో ఓ పెద్ద లోటు ఏర్పడిపోయింది. ఆయన తోడ్పాటు కు గాను ధన్యవాదాలు; ఈ తోడ్పాటు కారణం గా భావి తరాలు ఛత్రపతి శివాజీ మహారాజ్ తో మరింత అనుబంధాన్ని ఏర్పరచుకొంటాయి. వారి ఇతర తోడ్పాటుల ను కూడా స్మరించుకోవడం జరుగుతుంది. శ్రీ శివ్ శాహీర్ బాబాసాహెబ్ పురందరే వేకవంతులు. ఆయన చమత్కారి కూడాను; ఆయన కు భారతదేశం చరిత్ర ను గురించి చాలా బాగా తెలుసును. ఏళ్ల తరబడి నాకు ఆయన తో కలసి చాలా సమీపం నుంచి మాటామంతీ జరిపే గౌరవం దక్కింది. కొన్ని నెల ల క్రితం ఆయన శతాబ్ది సంవత్సర సంబంధి కార్యక్రమాన్ని ఉద్దేశించి నేను ప్రసంగించాను. శ్రీ శివ్ శాహీర్ బాబాసాహెబ్ పురందరే తన యొక్క విస్తృత కార్యాల కారణం గా జీవించే ఉంటారు. ఈ దు:ఖ ఘడియ లో ఆయన కుటుంబాని కి. ఆయన అసంఖ్యాక అభిమాన వర్గాల కు కలిగిన వేదన లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.